CELEX: 62011FN0001
Language: da
Date: 2011-01-06 00:00:00
Title: Sag F-1/11: Sag anlagt den 6. januar 2011 — Soukup mod Kommissionen

5.3.2011   
            
            
               DA
            
            
               Den Europæiske Unions Tidende
            
            
               C 72/36
            
         Sag anlagt den 6. januar 2011 — Soukup mod Kommissionen
   (Sag F-1/11)
   2011/C 72/59
   Processprog: fransk
   
      Parter
   
   
      Sagsøger: Zdenek Soukup (Luxembourg, Luxembourg) (ved advokaterne E. Boigelot og S. Woog)
   
      Sagsøgt: Europa-Kommissionen
   
      Søgsmålets genstand og beskrivelse af tvisten
   
   Påstand om annullation af den af udvælgelseskomitéen for den almindelige udvælgelsesprøve EPSO/AD/144/09 trufne afgørelse om ikke at opføre sagsøgeren på reservelisten og af afgørelsen om at opføre en anden ansøger på denne liste samt påstand om erstatning for lidt ikke-økonomisk og økonomisk skade.
   
      Sagsøgerens påstande
   
   
               —
            
            
               Annullation af den afgørelse, som blev truffet af udvælgelseskomitéen for den almindelige udvælgelsesprøve EPSO/AD/144/09 den 27. april 2010 efter fornyet behandling af sagsøgerens mundtlige prøve, og som bekræftede sagsøgerens resultater i forbindelse med denne udvælgelsesprøve, nemlig en karakter, som var lavere end det krævede minimum, og følgelig stadfæstede afgørelsen om ikke at opføre ham på reservelisten.
            
         
               —
            
            
               Annullation af den af udvælgelseskomitéen for den almindelige udvælgelsesprøve EPSO/AD/144/09 trufne afgørelse om at give en anden ansøger adgang til de skriftlige og mundtlige prøver og dernæst opføre denne på nævnte udvælgelsesprøves reserveliste.
            
         
               —
            
            
               Annullation af alle udvælgelseskomitéens handlinger fra det tidspunkt, hvor de anfægtede ulovligheder fandt sted.
            
         
               —
            
            
               Europa-Kommissionen tilpligtes at betale 25 000 EUR i erstatning for lidt ikke-økonomisk og økonomisk skade og for skade på sagsøgerens karriere, idet der tages forbehold for en forhøjelse eller nedsættelse af beløbet under sagen, med tillæg af renter på 7 % p.a. fra den 28. juni 2010, som er datoen for klagen.
            
         
               —
            
            
               Europa-Kommissionen tilpligtes at betale sagens omkostninger.